|  |
| --- |
| Electric Light Orchestra |
|  
Electric Light Orchestra 1978 m. koncerto Osle metu |
| Biografija |
| Kilmė | Birmingamas, Anglija |
| Žanrai | Rokas, progresyvus rokas, pop rokas, popmuzika, simfoninis rokas |
| Aktyvumo metai | 1970–19831985–19862000–20012012–dabar |
| Svetainė | jefflynneselo.com |

**Electric Light Orchestra** (liet. *Elektrinės šviesos orkestras*; dažnai trumpinama **ELO**) – simfoninio roko grupė iš Birmingamo, Anglijos, per 1971–1986 m. laikotarpį išleidusi vienuolika studijinių albumų ir sukūrusi dvidešimt į UK Singles Chart Top 20 ir devyniolika į Billboard Hot 100 Top 20 patekusių singlų. ELO pardavė daugiau nei 100 milijonų įrašų visame pasaulyje, iš kurių 50 milijonų buvo parduoti per ankstyvąjį grupės laikotarpį, nuo 1971–1982 m.

Biografija
----------

Grupė buvo suburta tam, kad įgyvendintų grupės „The Move" narių Rojaus Vudo ir Džefo Lyno norą kurti modernias pop dainas su stipriu klasikinės muzikos atspalviu, kurios patektų į lengvo roko kategoriją. Tiesa, grupei įrašius pirmąjį albumą, dėl nesutarimų su Lynu, Rojus Vudas ir dar du ELO nariai pasitraukė iš grupės. Jie buvo pakeisti kitais muzikantais. Tuo metu grupę sudarė 7 žmonės. Per sekančius kelerius metus ELO sudėtis ir toliau dažnai keitėsi, bet grupė turėjo 3 pastovius narius: klavišininką bei gitaristą Ričiardą Tandį, būgnininką Bevą Bevaną ir multi-instrumelistą Džefą Lyną, kuris, pradedant antruoju albumu, parašė visas originalias ELO dainas ir prodiusavo visus jų albumus. Grupės sudėtis stabilizavosi po 1974 m. išleisto albumo „Eldorado, A Symphony", kai ELO nutarė kurti kiek paprastesnę muziką.

Iki XX a. 8-tojo dešimtmečio vidurio ELO tapo viena iš geriausiai parduodamų grupių pasaulyje. Nors ELO buvo vis populiaresnė Jungtinėse Amerikos Valstijose, kur jie tuo metu jau koncertuodavo stadionuose, iki 1976 m. išleisto šeštojo ELO studijinio albumo „A New World Record", grupė buvo ignoruojama jų gimtojoje Jungtinėje Karalystėje. 1977–1980 m. grupė buvo savo šlovės viršūnėje: išleido geriausiai perkamus savo albumus ir rengė didžiausius koncertus. Devynis mėnesius trukęs ELO pasaulinis turas „The Big Night" tuo metu buvo pelningiausias gyvų koncertų turas muzikos istorijoje. Į vieną iš 92 turo koncertų susirinko net 80 000 žmonių.

1980 m. ELO sukūrė ir įrašė pusę muzikinio filmo „Xanadu" garso takelio. Kitą pusę parašė Džonas Fararas ir atliko filmo žvaigždė Olivia Newton-John. Nors filmas nebuvo populiarus, garso takelis buvo itin gerai perkamas ir hitais tapo dainos iš abejų garso takelio dalių. 1981 m. išleistas albumas „Time" buvo grįžimas prie ankstesnės, artimesnės progresyviam rokui muzikos.

ELO pradėjo irti po 1983 m. išleisto albumo „Secret Messages", kai ją paliko bosistas Kelis Groukutas ir būgnininkas Bevas Bevanas, kuris keleriems metams prisijungė prie grupės „Black Sabbath". „Secret Messages" susilaukė mažiau dėmesio nei ankstesni grupės albumai.

Lyno kontraktas įpareigojo jį sukurti dar vieną ELO albumą. 1985 m. Lynas, Tandis ir Bevanas sugrįžo į studiją ir įrašė paskutinį XX amžiaus ELO albumą „Balance of Power". Nors singlas „Calling America" pasiekė 18 vietą JAV ir 28 vietą JK, kitos albumo dainos sėkmės nesusilaukė.

1989 m. Bevanas įkūrė grupę „ELO Part II" (liet. *ELO. Antra dalis*), kuri išleido du albumus ir daug koncertavo gyvai. Bevanas buvo vienintelis buvęs ELO narys šioje grupėje ir 2000 m. jis grupę paliko. Likę nariai, dėl teisinių priežasčių pakeitę pavadinimą į „The Orchestra", koncertuoja iki šiol.

Nors 2001 m. albumas „Zoom" buvo išleistas kaip grupės ELO kūrinys, iš esmės tai buvo Džefo Lyno solinis albumas: be jo į grupę grįžo tik vienas originalus ELO narys, Ričiardas Tandis, kuris dalyvavo tik vienos dainos įrašyme. Tarp kviestinių muzikantų buvo eks-bitlai Džordžas Harisonas ir Ringo Staras.

Diskografija
------------

### Studijiniai albumai

**Pastaba:** Aukščiausių pasiektų topo vietų sąrašas yra tikslus, bet nepilnas, dėl ribotos pasiekiamos informacijos. Atestacijos gali būti pasenusios. Be to, atestacijos nebuvimas sąraše nebūtinai reiškia, kad buvo parduota nepakankamai daug albumo kopijų, kad būtų gauta kokia nors atestacija: kai kurių albumų pardavimai nebuvo stebimi.

| Metai | Albumas | Aukščiausios pasiektos vietos topuose | Atestacijos |
| --- | --- | --- | --- |
| Jungtinė Karalystė | Jungtinės Amerikos Valstijos | Austrija | Australija | Italija | Norvegija | Japonija | Šveicarija | Švedija | Jungtinės Amerikos Valstijos | Jungtinė Karalystė |
| 1971 | The Electric Light Orchestra(JAV albumo pavadinimas buvo*No Answer*) | 32 | 196 | - | - | - | - | - | - | - | - | - |
| 1973 | ELO 2(JAV albumo pavadinimas buvo *Electric Light Orchestra II* arba *ELO II*) | 35 | 62 | - | - | - | - | - | - | - | - | - |
| 1973 | On the Third Day | - | 52 | - | 10 | - | - | - | - | - | - | Sidabrinis |
| 1974 | Eldorado, A Symphony | - | 16 | - | 40 | - | - | - | - | - | Auksinis | - |
| 1975 | Face the Music | - | 8 | - | 30 | 24 | - | - | - | 41 | Auksinis | Platininis |
| 1976 | A New World Record | 6 | 5 | 9 | 1 | 24 | - | 60 | - | 1 | Platininis | Platininis |
| 1977 | Out of the Blue | 4 | 4 | - | 3 | 23 | 3 | 32 | - | 2 | 4x platininis | Platininis |
| 1979 | Discovery | 1 | 5 | 3 | 1 | 4 | 1 | 31 | - | 2 | 2x platininis | Platininis |
| 1980 | Xanadu (Filmo garso takelis. ELO sukūrė ir atliko pusę dainų) | 2 | 4 | 1 | 1 | 10 | 1 | 6 | - | 1 | 2x platininis | Auksinis |
| 1981 | Time | 1 | 16 | 2 | 2 | 19 | 3 | 36 | - | 1 | Auksinis | Platininis |
| 1983 | Secret Messages | 4 | 36 | 11 | 19 | - | 5 | 35 | - | 11 | - | Auksinis |
| 1986 | Balance of Power | 9 | 49 | 29 | 49 | - | 4 | 22 | 10 | 3 | - | Sidabrinis |
| 2001 | Zoom | 34 | 94\* | 51 | 49 | - | 18 | 36 | 26 | 35 | - | - |
| 2015 | Alone in the Universe – Jeff Lynne’s ELO | 4 | 23 | 14 | 15 | - | 9 | - | - | 5 | - | Platininis |

### Gyvo garso albumai

* The Night The Light Went On (In Long Beach) (1974 m.)
* Live at Winterland '76 (1998 m.)
* Live at Wembley '78 (1998 m.)
* Live at the BBC (1999 m.)
* Electric Light Orchestra Live (2013 m.)

Šaltiniai
---------

1. ↑  Robert Porter. „Electric Light Orchestra -- Out Of The Blue Tour: An in-depth look at the 1978 tour". *Jeff Lynne Song Database*. Nuoroda tikrinta 2007-07-27.
2. ↑
3. ↑
4. ↑  RIAA – Gold & Platinum – August 12, 2008 Archyvuota kopija 2016-01-05 iš Wayback Machine projekto.
5. ↑  The Bpi